**CONTRACT DE PRESTĂRI SERVICII**

**Nr. ………… din ……………..**

***1. Preambul***

În temeiul Legii nr. 98/2016 privind achizițiile publice și Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractelor de achiziție publice, actualizate cu modificările și completările ulterioare, privind dreptul Autorităţii contractante de a achiziţiona direct produse, servicii sau lucrări, s-a încheiat prezentul contract de lucrări între

**COMUNA TELCIU,** cu sediul în localitatea Telciu, str Principală, nr. 744 B, județul Bistrița-Năsăud, telefon/fax 0263/369.004, cod fiscal 4512267, cont IBAN nr. RO37 TREZ 24A8 4030 1710 300X deschis la Trezoreria Năsăud, reprezentată prin domnul Mureșan Sever, având funcţia de primar, în calitate de **ACHIZITOR**, pe de o parte,

şi

**S.C. ................. S.R.L.** cu sediul în ..............., str. ............. nr. .............., județul ...................., telefon ..............., număr de înmatriculare în Registrul Comerţului ..................., cod fiscal RO.........................., cont IBAN nr. ......................... deschis la Trezoreria .................. reprezentată prin domnul **....................**, având funcţia de administrator, în calitate de **PRESTATOR**, pe de altă parte.

***2. Definiţii***

În prezentul contract următorii termeni vor fi interpretaţi astfel:

* + - 1. ***contract*** – prezentul contract şi toate anexele sale;
			2. ***achizitor şi prestator*** - părţile contractante, aşa cum sunt acestea numite în prezentul contract;
			3. ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
			4. ***forţa majoră***- orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
			5. ***zi***- zi calendaristică; ***an*** - 365 zile.
			6. **act adiţional** -document ce modifica termenii şi condiţiile contractului de execuţie.
			7. **conflict de interese** - înseamnă orice eveniment influenţând capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea aplicabile oricăror sub-contractanţi, salariaţi şi experţi acţionând sub autoritatea şi controlul executantului.
			8. **despăgubire generală** - suma, neprevăzută expres în prezentul contract, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de proiectare şi execuţie lucrări de către cealaltă parte.
			9. **penalitate contractuală** - despăgubirea stabilită în contractul de prestări servicii ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;
			10. **termene limită** - perioade din contract care vor începe să curgă din ziua următoare emiterii actului sau producerii evenimentului care reprezintă momentul de început al perioadelor respective. În cazul în care ultima zi a termenului se împlineşte într-o zi nelucrătoare, termenul va expira la sfârşitul următoarei zile lucrătoare.

***3. Interpretare***

3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**Clauze obligatorii**

***4. Obiectul principal al contractului***

4.1 Prestatorul se obligă să presteze ***Servicii de consultanță pentru obținere finanțare nerambursabilă sau parțial nerambursabilă pentru implementarea obiectivului: „Reabilitare și modernizare drumuri de interes local afectate de calamități în comuna Telciu, județul Bistrița-Năsăud”*** în perioada convenită și în conformitate cu obligațiile asumate prin prezentul contract.

4.2 Serviciile de consultanță vor cuprinde:

- elaborarea solicitării de includere în program

- asistență pe timpul elaborarii proiectului în vederea punerii în concordanță cu prevederile Ghidului de finanțare

- asistență privind întocmirea documentelor solicitate prin Ghidul de finanțare

- asistență privind sustinerea documentațiilor depuse în cadrul programului de finanțare la solicitarea reprezentanților finanțatorului

- depunere SF/DALI, studiu topografic, studiu geotehnic, expertize tehnice la finanțator

- răspunsuri la solicitări de clarificări

- Intocmirea si prezentarea dosarelor de plata in vederea decontarii serviciilor si lucrarilor in conformitate cu bugetul aprobat de finantator si de oferta financiara a castigatorului

-Verificarea si supervizarea activitatii, din punct de vedere al executiei investitiei de baza

-Monitorizarea derularii etapelor de implementare a proiectului, conform graficului de activitati din contractul de finantare aprobat, din punct de vedere al contractului de executie de lucrari aferent investitiei de baza a proiectului

-Sprijinirea culegerii de informatii ce vor fi ulterior introduse in cadrul rapoartelor de progres (documente suport pentru activitatile derulate, rapoarte tehnice) si suport in intocmirea rapoarte de progre , cu respectarea formularelor si a recomandarilor finantatorului

-Suport in culegerea informatiilor ce vor fi ulterior introduse in cadrul cererilor de rambursare (contracte, facturi, OP-uri, extrase de cont, procese verbale de predare-primire, situatii de plata pentru lucrari executate)

-Suport in intocmirea cererilor de rambursare cu respectarea formularelor si a recomandarilor finantatorului

-Asistenta acordata beneficiarului la momentul vizitelor pe teren ca urmare a depunerii cererilor de rambursare, din punct de vedere al costurilor eligibile pentru lucrarile executate

-Asistenta pentru realizarea documentelor suport aferente partii tehnice si financiare a proiectului

**5. *Preţul contractului***

5.1 Preţul convenit pentru îndeplinirea contractului, plătibil prestatorului de către achizitor, este de **………… lei** fără TVA, din care:

- 20 % fără TVA vor fi platiti la depunerea documentelor pentru obținerea finanțării,

- 30 % fără TVA vor fi platiti dupa obținerea finanțării și semnarea contractului de finanțare

- 50% lei fără TVA vor fi plătiți la finalizarea implementarii proiectului.

***6. Durata contractului***

6.1 Durata prezentului contract este pe toată durata de implementare a proiectului, începând cu data semnării contractului.

6.2 Prezentul contract încetează să producă efecte după predarea serviciilor în baza unui proces-verbal de predare-primire.

***7. Executarea contractului***

7.1 Executarea contractului începe după data semnării contractului.

***8. Documentele contractului***

8.1 Documentele contractului sunt:

- oferta financiară.

***9. Obligaţiile prestatorului***

9.1 Prestatorul se obligă să presteze serviciile la standardele si performanţele impuse de normativele legale în vigoare.

9.2 Prestatorul este pe deplin responsabil pentru execuţia serviciilor în perioada de timp convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.3 Prestatorul se obligă să despagubească achizitorul împotriva oricăror:

- reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

- daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea specificaţiilor întocmite de către achizitor.

***10. Obligaţiile achizitorului***

10.1 Achizitorul va pune la dispoziția prestatorului orice facilități și/sau informații pe care acesta le consideră necesare în vederea îndeplinirii contractului.

10.2 Achizitorul se obligă să recepţioneze serviciile prestate, sau să respingă recepția, în termen de 10 zile, pe baza unui proces verbal de constatare a termării serviciilor de consultanta.

10.3 Achizitorul se obligă să platească preţul către prestator, prin Ordin de Plată, în termen de cel mult 30 de zile de la data depunerii facturii fiscale la achizitor, dupa semnarea contractului de finantare.

***11. Sancţiuni pentru neîndeplinirea culpabilă a obligaţiilor***

11.1 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.2 Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

***12. Recepţie şi verificări***

12.1 Achizitorul are dreptul de a verifica modul de prestare a serviciilor pentru a stabili conformitatea lor cu obligaţiile asumate de prestator.

12.2 Verificările vor fi efectuate în conformitate cu prevederile din prezentul contract. Achizitorul are obligaţia de a notifica prestatorului, în scris, identitatea reprezentanţilor săi împuterniciţi pentru acest scop.

***13. Începere, finalizare, întârzieri, sistare***

13.1 Prestatorul are obligaţia de a începe prestarea serviciilor în cel mai scurt timp posibil de la data semnării prezentului contract de către ambele părţi.

13.2 În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adauga la preţul contractului.

13.3 Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.

13.4 În cazul în care orice motive de întârziere, ce nu se datorează prestatorului, sau alte circumstanţe neobisnuite susceptibile de a surveni, altfel decât prin încalcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional.

13.5 Dacă pe parcursul îndeplinirii contractului, prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

13.6 În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***14. Ajustarea preţului contractului***

14.1 Pentru serviciile executate, plăţile datorate de achizitor prestatorului sunt cele declarate în propunerea financiară, anexă la prezentul contract.

14.2 Preţul contractului este ferm şi nu se ajustează, cu excepția situației în care intervin modificări legislative care au ca obiect instituirea, moficiarea sau renunțarea la anumite taxe/impozite, al căror efect se reflectă în creșterea/diminuarea costurile pe baza cărora s-a fundamentat art. 5 - prețul contractului.

***15. Amendamente***

15.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***16. Cesiunea***

16.1 Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului, sub sancțiunea rezilierii contractului.

16.2 Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

***17. Forţa majoră***

17.1 Forţa majoră este constatată de o autoritate competentă.

17.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 Partea contractantă care invocă forţa majoră are obligaţia de a notifica în scris celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

***18. Soluţionarea litigiilor***

18.1 Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

18.2 Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România.

***19. Limba care guvernează contractul***

19.1 Limba care guvernează contractul este limba română.

***20. Comunicări***

20.1 Orice comunicare între părţi, referitoare la îndeplinirea prezentului contract, trebuie să fie transmisă în scris.

20.2 Orice document scris trebuie înregistrat atât în momentul transmiterii cât şi în momentul primirii.

20.3 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***21. Legea aplicabilă contractului***

21.1 Contractul va fi interpretat conform legilor din România.

Parţile au înteles să încheie azi, ...................... prezentul contract în două exemplare, câte unul pentru fiecare parte.

**ACHIZITOR, PRESTATOR,**

**COMUNA TELCIU**

Primar, Administrator,

Mureșan Sever